यह तो स्पष्ट है कि उस समय कांग्रेस की स्थापना आने वाले खतरों से ब्रिटिश राज को बचाने के लिए ही की गई थी, न कि भारत को स्वतंत्रता दिलाने के लिए | उस समय ब्रिटिश राज्य की सुरक्षा का सवाल ही मुख्य था और भारत के हित गौण थे | इससे भी कोई इनकार नहीं करगा कि, कांग्रेस अपने उस समय के आदर्श के अनुकूल ही चलती रही | यह कथन नितांत न्यायुक्त तथा तर्क संगत है कि कांग्रेस के संस्थापक यह मानते थे कि भारत में ब्रिटिश शासन का चलते रहना अत्यंत आवश्यक है, और इसलिए उनकी चेष्टा थी कि यथाशक्ति किसी भी संभावित विपत्ति से ब्रिटिश शासन की न केवल रक्षा की जाए, बल्कि उसे और अधिक मजबूत बनाया जाए | उनकी दृष्टि में देशवासियों की राजनैतिक मांगों की पूर्ति तथा भारत की राजनैतिक प्रगति गौण थी |